Nr. 21717/21.11.2023

REFERAT DE APROBARE

[bookmark: _GoBack]Primăria orașului Boldești-Scăeni intenționează să depună o cerere de finanțare în vederea obținerii de fonduri nerambursabile prin “Programul privind creşterea eficienţei energetice şi gestionarea inteligentă a energiei în clădirile publice”, finanțat de Ministerul Mediului, Apelor și Pădurilor, prin Administrația Fondului pentru Mediu (AFM) pentru realizarea Proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni”.
	În conformitate cu ORDINUL nr. 2.641/11.10.2023 privind modificarea Ordinului ministrului mediului, apelor și pădurilor nr. 2.057/2020 pentru aprobarea Ghidului de finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice, în cadrul unei sesiuni de finanțare, suma maximă care poate fi acordată unui solicitant, prin una sau mai multe cereri de finanțare, este:
„c) 16.000.000 lei pentru orașe și pentru solicitanții prevăzuți la art. 8 alin. (1) lit. d) și e);”
UAT Oraș Boldești-Scăeni a depus cererea de finanțare EECP01202133100197/29.09.2021 pentru proiectul “Eficientizarea energetică a clădirii Școala gimnazială Mihai Viteazul, oraș Boldești-Scăeni” însă cererea nu a fost aprobată.
Întrucât AFM va lansa o nouă sesiune de înscriere în cadrul Programului privind creșterea eficienței energetice și gestionarea inteligentă a energiei în clădirile publice, în perioada 11 decembrie 2023, ora: 10:00 – 31 decembrie 2023, ora: 23:59 sau până la epuizarea bugetului, pentru a depune o nouă cerere în cadrul acestui Program, este necesară aprobarea participării în cadrul „Programului privind creşterea eficienţei energetice şi gestionarea inteligentă a energiei în clădirile publice”, a indicatorilor tehnico-economici actualizați și a devizului general actualizat aferente proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni”.
În conformitate cu prevederile Ghidului de finanțare (aprobat în octombrie 2023) a „Programului privind creșterea eficienței energetice și gestionarea inteligentă a energiei în clădirile publice”, publicat în MONITORUL OFICIAL AL ROMÂNIEI, PARTEA I, Nr. 949/20.X.2023, Art. 12: „Conținutul dosarului de finanțare”, „dosarul de finanțare trebuie să cuprindă următoarele documente:
h)	hotărârea consiliului local/Consiliului General al Municipiului București/consiliului județean/organului de decizie al solicitantului privind participarea la Program, care va conține, după caz:
1.	acordul privind asigurarea și susținerea contribuției financiare aferente cheltuielilor eligibile ale obiectivului/ obiectivelor;
2.	acordul privind susținerea cheltuielilor neeligibile ale obiectivului/obiectivelor;
3.	aprobarea documentației tehnico-economice și a indicatorilor tehnico-economici

Supun spre aprobarea Consiliului Local, prezentul proiect de hotărâre, în conformitate cu prevederile:
· [bookmark: do|caII|ar12]ORDONANȚEI DE URGENŢĂ nr. 57 din 3 iulie 2019 privind Codul administrativ;
· ORDINULUI nr. 2.641/11.10.2023 privind modificarea Ordinului ministrului mediului, apelor și pădurilor nr. 2.057/2020 pentru aprobarea Ghidului de finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice publicat în MONITORUL OFICIAL AL ROMÂNIEI, PARTEA I, Nr. 949/20.X.2023;
· Hotărârii Consiliului Local nr.25 din 23.02.2021 privind aprobarea ,,Strategiei de dezvoltare durabilă a orașului Boldești-Scăeni pentru perioada 2021-2027”;
· Hotărârii Consiliului Local nr.81 din 29.05.2018 privind aprobarea “Strategiei de eficienţă energetică a oraşului Boldeşti-Scăeni 2018-2025”;
· Hotărârii Consiliului Local nr.82 din 29.05.2018 pentru aprobarea „Planului de acţiune privind Energia Durabilă a oraşului Boldeşti-Scăeni 2018-2025”.

Faţă de cele mai sus prezentate propun aprobarea participării în cadrul „Programului privind creşterea eficienţei energetice şi gestionarea inteligentă a energiei în clădirile publice”, a indicatorilor tehnico-economici actualizați și a devizului general actualizat aferente proiectului “Eficientizarea energetică a clădirii Școala gimnazială Mihai Viteazul, oraș Boldești-Scăeni”.
În speranţa aprobării, vă mulţumesc anticipat !



PRIMAR,
BUCUROIU CONSTANTIN

